เรื่องร้องเรียน: จุดนี้มีคนจรมาตั้งเต็นท์นอนเต็มพื้นที่ใต้สะพานและมีค้าขายอาหารพื้นที่ฟุตบาททางเท้าและถนนสกปรกเลอะเทอะมากปล่อยไว้อีกนิดจะเป็นชุมชนย่อยๆแล้วครับ
การดำเนินการของเจ้าหน้าที่: ฝ่ายเทศกิจได้ดำเนินการตรวจสอบเรื่องร้องเรียนบริเวณใต้สะพานอรุณอมรินทร์ (ฝั่งกองเรือเล็ก) และขอชี้แจงดังนี้  1. เรื่องบุคคลเร่ร่อนหลับนอนบริเวณใต้สะพานนั้น ตรวจสอบแล้วไม่ใช่บุคคลเร่ร่อน แต่เป็นเจ้าหน้าที่ของกระทรวงวัฒนธรรม มาขอใช้พื้นที่ดำเนินการติดตั้งประดับไฟของเรือเพื่อแสดงโชว์ให้กับผู้นำที่มาประชุมเอเปคในวันที่ 17 พฤศจิกายน 2565 และจะคืนพื้นที่พร้อมทั้งทำความสะอาดให้เรียบร้อยหลังวันที่ 19 พฤศจิกายน 2565 2.ส่วนผู้ค้าที่จำหน่ายสินค้าบริเวณใต้สะพานอรุณฯ เจ้าหน้าที่เทศกิจได้ดำเนินการประชาสัมพันธ์ให้ผู้ค้าไม่วางอุปกรณ์หรือสิ่งของที่ไม่จำเป็นที่ดูรกรุงรังออกจากพื้นที่และไม่ให้กีดขวางประชาชน ซึ่งหากจำหน่ายสินค้าเสร็จให้เคลื่อนย้ายอุปกรณ์การค้าออกจากพื้นที่และทำความสะอาดให้เรียบร้อย
ความเห็นของผู้แจ้ง: ดีครับปฏิบัติงานรวดเร็ว เข้าถึงประชาชนได้ง่ายครับ✌️
พื้นที่: แขวงอรุณอมรินทร์ เขตบางกอกน้อย กรุงเทพมหานคร